OzLabs/hebrew-wiki-articles huggingface dataset:
תחרות פאגאניני

תחרות פאגאניני (מאיטלקית: Premio Paganini או Paganini Concore) היא תחרות בינלאומית בכינור על שם הכנר הוירטואוז ניקולו פאגאניני, אשר נערכת מאז שנת 1954 בג'נובה איטליה, בין החודשים ספטמבר ואוקטובר.

כיום (2020) התחרות נערכת אחת לשלוש שנים בתיאטרון "קרלו פליצ'ה" שבעיר. התחרות מורכבת משלושה שלבים הכוללים נגינה ללא ליווי, מוזיקה קאמרית עם פסנתר וקונצ'רטי עם תזמורת סימפונית.

==שלבי התחרות והשופטים==
שלב המוקדמות: שילוב של יצירות לכינור וסולו ויצירות קאמריות בליווי פסנתר. ישנה חובה לנגן שני קפריסים מתוך 24 קפריצ'י לכינור מאת פאגאניני.

שלב חצי הגמר: שלוש או ארבע יצירות לכינור סולו\יצירות קאמריות, מביניהן יצירה אחת לפחות מאת פאגאניני, ולפחות יצירה אחת מודרנית.

שלב הגמר: שני קונצ'רטי\יצירות לכינור ולתזמורת, כאשר אחת מהן נכתבה בידי פאגאניני.

ישנם כשמונה שופטים, לרוב כנרים אך ייתכן שגם מנצחים, מלחינים וכדומה. מנכ"ל התחרות לשעבר הוא המנצח פאביו לואיזי.

==פרסים==
שישה מוזיקאים, ולעיתים שבעה זוכים בפרס כלשהו. מאז 1989 התווספו מספר פרסים ייחודיים. הזוכים לרוב זוכים בחוזי הקלטות והזדמנות לנגן על אחד מהכינורות של פאגאניני או של מיטב הבונים כמו סטרדיוואריוס, אמאטי וגוארנרי.

==רשימת הזוכים במקום הראשון==
{| class="wikitable"
!שנה
!מקום ראשון
|-
|1956
| גיירג' פאוק 
|-
|1956
| ז'ראר פולה 
|-
|1957
|לא הוענק
|-
|1958
| סלבטורה אקרדו
|-
|1959
| סטיוארט קאנין 
|-
|1960
|לא הוענק
|-
|1961
| אמיל קמילארוב
|-
|1962
| מאריבון לה דיזה
|-
|1963
| אולה קריסה 
|-
|1964
| ז'אן ז'אק קנטורו 
|-
|1965
| ויקטור פיקאיזן
|-
|1966
|לא הוענק
|-
|1967
| גריגורי ז'יסלין 
|-
|1968
| מרים פריד
|-
|1969
| גדעון קרמר
|-
|1970
|לא הוענק
|-
|1971
| מוזה סקלר
|-
|1972
| יוג'ין פודור 
|-
|1973
| אלכסנדר קראמארוב
|-
|1974
|לא הוענק
|-
|1975
| יורי קורצ'ינסקי
|-
|1976
| לנוצה צ'וליי
|-
|1977
| איליה גרוברט 
|-
|1978
| אאוג'ן סרבו
|-
|1979
| פלורין פאול
|-
|1980
|לא הוענק
|-
|1981
| איליה קלר 
|-
|1982
|לא הוענק
|-
|1983
|לא הוענק
|-
|1984
|לא הוענק
|-
|1985
| דמיטרי ברלינסקי 
|-
|1986
|לא הוענק
|-
|1987
| לו סה-צ'ינג 
|-
|1988
| לאונידס קבקוס
|-
|1989
|לא הוענק
|-
|1990
| נטליה פריסצ'פנקו
|-
|1991
| מאסימו קוורטה
|-
|1992
| יוליה קרסקו 
|-
|1993
| איזבל פאוסט 
|-
|1994
| בין חוואנג
|-
|1995
|לא הוענק
|-
|1996
| סובין קים 
|-
|1997
| ג'ובאני אנג'לרי
|-
|1998
| איליה גרינגולץ 
|-
|1999
| סייקה שוג'י 
|-
|2000
| נטליה לומייקו
|-
|2001
| מריוש פטירה 
|-
|2002
| מֶנְגְלַה חוואנג
|-
|2004
|לא הוענק
|-
|2006
| פנג נינג
|-
|2008
|לא הוענק
|-
|2010
|לא הוענק
|-
|2015
| אין מו יאנג
|-
|2018
| קווין ג'ו
|}

==קישורים חיצוניים==
* 

קטגוריה:תחרויות מוזיקה
קטגוריה:ג'נובה
קטגוריה:איטליה: תרבות
סמירה אפנדי

סמירה אפנדייבה (; נולדה ב-17 באפריל 1991), ידועה בעיקר בשם הבמה שלה סמירה אפנדי, היא זמרת אזרית. נציגת אזרבייג'ן לאירוויזיון לשנת 2020 ברוטרדם, שבהולנד. לאחר שב-18 במרץ הוחלט על ביטול האירוויזיון בעקבות התפרצות מגפת הקורונה, נבחרה אפנדי לייצג את אזרבייג’ן באירוויזיון 2021, עם השיר "Mata Hari".

== ביוגרפיה ==
סמירה אפנדייבה נולדה בבאקו, בירת אזרבייג'ן, ב-17 באפריל 1991. אפנדייבה עסקה במוזיקה מגיל צעיר.

אפנדייבה עלתה על במה מקצועית לראשונה בשנת 2009 כאשר השתתפה בתוכנית הריאליטי האזרית "Yeni Ulduz". בשנת 2014 השתתפה בתוכנית "Böyük Səhnə" ללא הגעה להישגים משמעותיים. בשנת 2015 השתתפה אפנדייבה בגרסה האזרית של דה וויס, בה הגיעה למקום השלישי.

בשנת 2017 נשלחה סמירה אפנדייבה לייצג את אזרבייג'ן בתחרות השירה הבינלאומית "Silk Way Star" שהתקיימה באלמטי שבקזחסטן. אפנדייבה סיימה בתחרות זו במקום השלישי. אפנדייבה נשלחה לייצג את מדינתה פעם נוספת בתחרות שירה בינלאומית בשנת 2019 בפסטיבל "הקול של נורסולטן" שנערך בעיר נור-סולטן, בירת קזחסטן.

ב-28 בפברואר 2020 הודיעה רשות השידור האזרית ITV כי סמירה אפנדי תייצג את המדינה באירוויזיון 2020 שברוטרדם, הולנד, אך מאחר שהאירוויזיון באותה השנה בוטל, הוחלט כי אפנדי תחזור באירוויזיון בשנה הבאה, עם השיר "Mata Hari". ב-18 במאי 2021, ביצעה אפנדי את השיר בחצי הגמר של התחרות, ובתום ההצבעות, הגיעה למקום השמיני עם 138 נקודות. ב-22 במאי, בגמר התחרות, הגיעה אזרבייג'ן למקום ה-20 עם 65 נקודות.

== דיסקוגרפיה ==
* 2019 - "Yarımın Yarı"
* 2019 - "Sen Gelende"
* 2019 - "Yol Ayrıcı"
*2020 - "Cleopatra"
*2021 - "Mata Hari"

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:נציגי אזרבייג'ן באירוויזיון
אפנדי
קטגוריה:משתתפי אירוויזיון 2021
קטגוריה:זמרות אזריות
קטגוריה:ילידות 1991
ג'וזף בוטום

ג'וזף הנרי בוטום (באנגלית: Joseph Henry Bottum; 17 באוגוסט 1903 – 4 ביולי 1984) היה פוליטיקאי ומשפטן אמריקאי, שכיהן כחבר הסנאט של ארצות הברית מטעם מדינת דקוטה הדרומית. לאחר כהונתו בסנאט היה שופט בבית המשפט הפדרלי לערעורים עבור הסבב השמיני.

== ביוגרפיה ==
בוטום נולד בעיר פולקטון שבדקוטה הדרומית והתחנך בבתי הספר הציבוריים של העיר. בוטום הוא נצר למשפחה של פוליטיקאים: סבו מצד אביו, הנרי בוטום, היה חבר בית המחוקקים של מדינת ויסקונסין סבו מצד אמו, דריוס ס. סמית', היה חבר בסנאט של דקוטה הדרומית ואביו, ג'וזף ה. בוטום, היה גם הוא חבר הסנאט של דקוטה הדרומית. הוא למד במכללת ינקטון ובאוניברסיטת דקוטה הדרומית בשנים 1920–1921. הוא סיים לימודיו הגבוהים בבית הספר למשפטים של אוניברסיטת דקוטה הדרומית אשר שוכנת בוורמיליון ב-1927. באותה השנה התקבל ללשכת עורכי הדין של דקוטה הדרומית וב-1928 החל לעבוד כעורך דין בסיינט פול, בירת מינסוטה.

בשנים 1932–1936 היה בוטום תובע בעיר הולדתו פולקטון. משנת 1937 היה מנהל מערך המיסוי של מדינת דקוטה הדרומית עד ל-1943. ב-1942 הפסיד בבחירות המקדימות שנערכו במפלגה הרפובליקנית לשם בחירת מועמד המפלגה לתפקיד מושל דקוטה הדרומית, ושמונה שנים מאוחר יותר, ב-1950, כשל בניסיונו להתמודד למועמדות המפלגה הרפובליקנית לבית הנבחרים של ארצות הברית.

ב-1961 נבחר לתפקיד סגן מושל דקוטה הדרומית, וכיהן בתפקיד זה זמן קצר עד ל-1962. ב-9 ביולי 1962 מונה לסנאט של ארצות הברית במטרה למלא את שארית כהונתו של פרנסיס קייס, אשר נפטר בעודו מכהן בתפקיד. הוא כיהן בסנאט עד ראשית ינואר 1963, יום התכנסות הקונגרס ה-88 של ארצות הברית. בבחירות אמצע הכהונה ב-1962 היה מעמד המפלגה הרפובליקנית לסנאט האמריקאי, אך הפסיד במירוץ צמוד במיוחד (50.1%-49.9%) לג'ורג' מקגוורן, מועמד המפלגה הדמוקרטית.

בוטום הלך בעקבות אביו, ג'וזף הנרי בוטום האב אשר היה שופט בבית משפט לערעורים, ופתח בקריירת שיפוט. בין השנים 1965 עד 1980 כשופט בבית המשפט הפדרלי השמיני לערעורים של ארצות הברית. בוטום היה תושב רפיד סיטי עד למותו. הוא נטמן בבית העלמין פָיין לון השוכן בעיר.

== קישורים חיצוניים ==

* 
* 

== הערות שוליים ==

קטגוריה:סגני מושלי דקוטה הדרומית
קטגוריה:חברי הסנאט של ארצות הברית מדקוטה הדרומית
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית שמונו לתפקידם
קטגוריה:שופטי בית המשפט הפדרלי השמיני לערעורים של ארצות הברית
קטגוריה:בוגרי אוניברסיטת דקוטה הדרומית
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1903
קטגוריה:אמריקאים שנפטרו ב-1984
ברז'ראק

בֶּרְזֶ'רַאק (בצרפתית: Bergerac; באוקסיטנית: Brageirac) היא עיירה וקומונה במחוז דורדון שבחבל אקיטן החדשה, שבדרום-מערב צרפת. במרחק 50 ק"מ דרומית מזרחית מפריגור בירת המחוז, 93 ק"מ מזרחית לבורדו ו-100 ק"מ צפונית מערבית לטולוז. ברז'ראק נחשבת לבירת הטבק של צרפת, ומהווה גם מרכז לתעשיית יין.

==היסטוריה==
אזור ברז'ראק מיושב מאז התקופה הפריהיסטורית. שרידים מהתרבות המוסטרית התגלו בקרבת מקום. בתחומי העיירה נתגלו שרידי ישוב נאוליטי.
מהישוב בתקופה המרובינגית נשאר בית הקברות. בימי הביניים התפתחה העיר כנקודת מוקד מסחרית על נהר הדורדון, והיוותה בירה של החבל.

בתקופת הרפורמציה הייתה ברז'ראק מעוז לפרוטסטנטיזם. ב-1577 נחתם בברז'ראק "שלום ברז'ראק" בין מלך צרפת אנרי השלישי לבין מלך נווארה אנרי השני כנציג ההוגנוטים. ב-1620 צבא מלך צרפת לואי השלושה עשר כבש את העיר והרס את ביצוריה. לאחר שלואי הארבע עשר הכריז על הפרוטסטנטיות כבלתי חוקית רבים מתושביה הפרוטסטנטיים של ברז'ראק היגרו למדינות אחרות.

בתקופת המהפכה הצרפתית הועברה בירת מחוז דורדון מברז'ראק לפריגו.

==אתרים בברז'ראק==
* מוזיאון הטבק Musee de Tabac.
* מוזיאון היין Musee de Vin.
* מנזר ריקולט (Le Cloître des Récollets) המנזר לשעבר משמש כיום כמושב מועצת היין, מציע טעימות יין.

==תחבורה==
* רכבות לבורדו וסרלה.
* קו אוטובוסים לפריגו פועל בימי החול.
* שדה התעופה של ברז'רק משרת טיסות פנים צרפתיות ויעדים אירופיים קרובים. נמלי התעופה הקרובים נמצאים בטולוז (145? ק"מ) ובבורדו (170? ק"מ).

==ערים תאומות==
* 

==קישורים חיצוניים==

* 

* [https://www.pays-bergerac-tourisme.com/en/ אתר התיירות של ברז'ראק] ו
* 

קטגוריה:אקיטן החדשה
קטגוריה:צרפת: ערים
דרק קונולי

דרק קונולי (באנגלית: Derek Connolly; נולד בשנת 1976) הוא יוצר, מפיק ותסריטאי אמריקאי.

==ביוגרפיה==
קונולי נולד במיאמי. הוא למד בבית הספר התיכון פאלמטו במיאמי ובבית הספר לקולנוע באוניברסיטת ניו יורק.<ref></ref>

==קריירה==
בשנת 2012 כתב והפיק את סרטו הראשון, "בטיחות איננה מובטחת", בו כיכבו אוברי פלזה ומארק דופלקס ועליו זכה במספר פרסים.<ref></ref><ref></ref>

בשנת 2015 השתתף בכתיבת הסרט שובר הקופות "עולם היורה", עליו היה מועמד לפרס סאטורן לתסריט הטוב ביותר.<ref></ref>

בשנת 2016 כתב את הסרט "משאיות מפלצתיות" .

בשנת 2017 השתתף בכתיבת הסרט המצליח "קונג: אי הגולגולת".<ref></ref>

בשנת 2018 כתב את הסרט שובר הקופות "עולם היורה: נפילת הממלכה" יחד עם קולין טרוורו.<ref></ref>

בשנת 2019 השתתף בכתיבת הסרט "פוקימון: הבלש פיקאצ'ו". באותה שנה כתב גם את הסרט "מלחמת הכוכבים - פרק 9: עלייתו של סקייווקר".

קונולי השתתף גם בכתיבת הסרט "עולם היורה: השלטון", שמתעתד לצאת ביוני 2021.<ref></ref>

==קישורים חיצוניים==

==הערות שוליים==

קטגוריה:מפיקי קולנוע אמריקאים
קטגוריה:תסריטאי קולנוע אמריקאים
קטגוריה:אמריקאים שנולדו ב-1976
קרחון מארס

קרחון מאדים או קרחון מארס (באנגלית: Mars Glacier) הוא קרחון בקצה הדרום-מזרחי של האי אלכסנדר, שבאנטארקטיקה.

אורכו של הקרחון 11 קילומטרים; רוחבו 4 קילומטרים.

הקרחון זורם לכיוון מערב, בין רכס פובוס, ומצוקי טו סטפ, ונשפך אל מדף הקרח ג'ורג' השישי.

== היסטוריה ==
=== גילוי ומיפוי הקרחון ===

הקרחון התגלה לראשונה מהאוויר על ידי לינקולן אלזוורת', בטיסתו מעל האזור ב-23 בנובמבר 1935.

הקרחון נסקר לראשונה בשנת 1949 על ידי סקר שטחי חסות איי פוקלנד.

הקרחון מופה על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו על ידי אלזוורת'.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

בדומה האתרים סביבה, הקרויים על שם גופים במערכת השמש או קשורים אליה, נקרא הקרחון על שמו של כוכב הלכת מאדים (באנגלית: מארס).

== ראו גם ==

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:9447 קרחון מארס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9033&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון מארס] באתר הגאזט האנטארקטי המשווה SCAR של ממשלת אוסטרליה

== הערות שוליים ==

מארס
תחנת מחקר

מחוז אוקינאווה שביפן]]
אמריקאית "ריבן" שבגרינלנד]]
[[תחנת החלל הבינלאומית]]
תחנת מחקר היא מעבדת מחקר, או אתר המשמש לשם ביצוע מחקר מדעי או סקרים או איסוף נתונים עבור מחקרים מדעיים. על פי רוב תחנות מחקר מצויות באתרים מרוחקים (שאינם מאפשרים איסוף נתונים וחזרה למוסד האקדמי או גוף חוקר בצורה קלה).

התחנות נמצאות על פי רוב באזורים מרוחקים של העולם: בסמוך לאוקיינוסים, ואף בחלל החיצון (תחנת החלל הבינלאומית).

== סוגי תחנות מחקר ==
=== תחנת ניסיונות חקלאית ===

תחנות ניסיון חקלאיות, המכונות בפשטות "תחנת ניסיונות", הן הסוג המוקדם והנפוץ ביותר של תחנות מחקר. תחנות כאלו נמצאות במדינות רבות. תחנות אלו מבצעות ניסויים, אוספות מידע ומכשירות מדענים בתחום האגרונומיה.

=== חקר הקטבים ===

תחנות מחקר ממוקמות באזור הארקטי, כגון תחנת המחקר המדעית צפון-מזרח (Северо-Восточная научная станция РАН) שהוקמה על ידי רוסיה, תחנת המחקר הארקטית מקגיל (McGill Arctic Research Station) שהוקמה על ידי אוניברסיטת מקגיל שבקנדה; תחנת המחקר הימאדרי שהוקמה על ידי הודו.

באזור הארקטי יש מספר תחנות קרח נעות שהוקמו על ידי ברית המועצות (ולאחר התפרקות ברית המועצות הוקמו על ידי רוסיה) - הצפות על קרחונים באוקיינוס הארקטי.

מדינות רבות הקימו תחנות מחקר באנטארקטיקה, ובהן: תחנת שווה שהוקמה על ידי יפן; תחנת מחקר האלי שהוקמה על ידי בריטניה; וטרול, שהוקמה על ידי נורווגיה.

=== מחקר אקולוגי וביולוגי ===

ישנן תחנות מחקר המקיימות מחקרים אקולוגיים או ביולוגיים, באתרים בעלי חשיבות מיוחדת (מיקום התחנה בתוך האזור מאפשר מחקר יעיל יותר, לצורך איסוף ועיבוד הנתונים), לדוגמה: תחנת המגוון הביולוגי טיפוטיני, שבאזור האמזונס, באקוודור.

תחנות מעין אלה מוקמות גם באתרים בהם נדרשת שהות ממושכת לאיסוף הנתונים. לדוגמה - תחנת המחקר בפארק הלאומי גומבה שבטנזניה שהקימה ג'יין גודול, על מנת לחקור את השיפנזים החיים שם.

=== מחקר בחלל ===

* ראו - תחנת החלל הבינלאומית

== בישראל ==
תחנת המחקר המדעי הראשונה שהוקמה בישראל, הייתה תחנת הניסיונות בעתלית שהוקמה על ידי אהרון אהרונסון.

== קישורים חיצוניים ==

;בישראל
* [https://www.hayadan.org.il/israeli-research-station-in-the-deep-mediterranean-23111701 תחנת מחקר ישראלית לחקר הים העמוק] באתר "הידען"

;בחלל
* [https://www.space.gov.il/תגיות/תחנת-החלל-הבינלאומית תחנת החלל הבינלאומית] באתר סוכנות החלל הישראלית
* [https://davidson.weizmann.ac.il/מדע-במבט-על/בית-קטן-בשמיים-ההיסטוריה-של-תחנות-החלל ההיסטוריה של תחנות החלל] באתר מכון דווידסון

;באנטארקטיקה
* [https://www.mako.co.il/hix-science/Article-33d26c0e76a2041006.htm הצצה לתחנות המחקר באנטארקטיקה] באתר mako
* 

== הערות שוליים ==

*
קטגוריה:מחקר
רוברט אבלה

רוברט אבלה (במלטזית: Robert Abela; נולד ב-7 בדצמבר 1977) הוא עורך דין ופוליטיקאי מלטזי, המכהן כראש ממשלת מלטה וכיושב ראש מפלגת העבודה של מלטה. אבלה נבחר לתפקיד בבחירות פנימיות ב-11 בינואר 2020, והחליף קודמו בתפקיד ג'וזף מוסקט לאחר שהתפטר.

== חיים אישיים ==
אבלה נולד לג'ורג' אבלה, נשיאה השמיני של מלטה ולאימו מרגרט, עובדת באוניברסיטה העתיקה של מלטה ומנהלת משרד עורכי הדין של המשפחה. הוא למד בבית ספר האחיות בסנטה לוצ'יה ובמכללת סנט אלויסיוס. בצעירותו, שיחק בנבחרת הכדורסל הלאומית והתמודד באליפויות הלאומיות בשנות התשעים של המאה העשרים.

אבלה למד משפטים באוניברסיטת מלטה עד לשנת 2002, שם הכיר את אשתו לעתיד, לידיה, עימה התחתן בשנת 2008. בשנת 2012 נולדה בתם הבכורה, גיורגיה.

== חייו הציבוריים ==
ביוני 2017 נבחר לפרלמנט של מלטה ושימש כיועצו המשפטי של ראש הממשלה ג'וזף מוסקט. בכל שנותיו בפרלמנט נמנע מלהשמיע ביקורת כנגד ראש הממשלה ג'וזף מוסקט. בעקבות ההתנקשות בעיתונאית דפני קרואנה גליציה, היה סגן ראש הממשלה כריס פרן המועמד הטבעי להחליפו, אולם אבלה החליט להתמודד גם כן על התפקיד.

במהלך מסע הבחירות הביע אבלה תמיכה בנקיטת גישה מחמירה יותר בנושא הגירה, והציג תוכנית חברתית (דיור ציבורי, תרופות חינם לקשישים ותנאי העסקה טובים יותר לעובדי צווארון כחול).
לאורך כל מערכת הבחירות הוא לא התראיין לכלי תקשורת עצמאיים, והסתמך על ראיונות לכלי תקשורת הידידותיים למפלגתו.

== ראש ממשלת מלטה ==
בבחירות שנערכו ב-12 בינואר 2020 ניצח אבלה בבחירות הפנימיות במפלגתו עם 9,342 מהקולות לעומת 6,798 קולות ליריבו כריס פרן. ב-13 בינואר הגיש ראש הממשלה ג'וזף מוסקט את התפטרותו ליו"ר הפרלמנט ג'ורג' ולה ומיד לאחר מכן מונה אבלה לראשות הממשלה.

== קישורים חיצוניים ==

קטגוריה:ראשי ממשלת מלטה
קטגוריה:עורכי דין מלטזים
קטגוריה:חברי הפרלמנט האירופי
קטגוריה:ילידי 1977
פסגות מירנדה

פסגות מירנדה (באנגלית: Miranda Peaks) הם רכס של שש פסגות במזרח האי אלכסנדר, שבאנטארקטיקה. 

הפסגות משתרעות בכיוון צפון - דרום, בצידו הדרומי של קרחון אורנוס.

שיא גובהן של הפסגות - 587 מטרים מעל פני הים.

== היסטוריה ==
=== גילוי ומיפוי הפסגות ===

אזור זה התגלה לראשונה על ידי לינקולן אלזוורת', בטיסתו מעל האזור ב-23 בנובמבר 1935; הפסגות מופו בשנת 1960 על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו בטיסתו של אלזוורת'.

=== מקור השם ===

שמן של הפסגות ניתן להן על ידי הוועדה המייעצת לשמות אנטארקטיים של בריטניה.

בדומה האתרים סביבה, הקרויים על שם גופים במערכת השמש או קשורים אליה, ולצד מתן השם לקרחון אורנוס הסמוך נקראו הפסגות על שמו של מירנדה, אחד מ-32 הירחים של כוכב הלכת אורנוס (על שמו נקרא קרחון אורנוס).

== ראו גם ==

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:10054 פסגות מירנדה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9641&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגות מירנדה] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/de/25622052 מפת אזור פסגות מירנדה]
* [https://www.timeanddate.com/worldclock/@6638187 תחזית מזג אוויר עדכנית; שעות זריחה ושקיעה של השמש והירח בפסגות מירנדה]

== הערות שוליים ==

מירנדה
קרחון נפטון (אנטארקטיקה)

קרחון נפטון (באנגלית: Neptune Glacier) הוא קרחון בחוף המזרחי של האי אלכסנדר, שבאנטארקטיקה.

אורכו של הקרחון 22 קילומטרים; רוחבו 7 קילומטרים.

הקרחון זורם לכיוון מערב, ונשפך אל מפרץ ג'ורג' השישי ובו אל מדף הקרח ג'ורג' השישי דרומית לנקודת טריטון.

== היסטוריה ==
=== גילוי ומיפוי הקרחון ===

הקרחון התגלה לראשונה מהאוויר על ידי לינקולן אלזוורת', בטיסתו מעל האזור ב-23 בנובמבר 1935.

הקרחון מופה באופן חלקי על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו על ידי אלזוורת'.

שפכו של הקרחון מופה לראשונה בשנת 1936, על ידי המשלחת הבריטית אל ארץ גרהאם;

הקרחון נסקר בשנת 1949 על ידי משלחת חקר שטחי חסות איי פוקלנד, הקרחון כולו מופה בשנת 1960 על ידי דרק סירל (Derek J.H. Searle) בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

בדומה לשאר האתרים בסביבה, הקרויים על שם גופים במערכת השמש או קשורים אליה, נקרא הקרחון על שמו של כוכב הלכת נפטון.

== ראו גם ==

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:10601 קרחון נפטון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10162&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון נפטון] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6622162.html קרחון נפטון] באתר mindat
* [http://distancebetween.info/neptune_glacier מחשבון מרחקים - המרחק בין קרחון נפטון לאתרים סמוכים]
* [https://www.meteoblue.com/en/weather/current/neptune-glacier_antarctica_6622162 מזג אוויר נוכחי מעודכן בקרחון נפטון]
** [https://www.meteoblue.com/en/weather/14-days/neptune-glacier_antarctica_6622162 תחזית מזג אוויר עדכנית ארוכת טווח עבור קרחון נפטון]
** [https://www.meteoblue.com/en/weather/archive/yearcomparison/neptune-glacier_antarctica_6622162 נתוני מזג אוויר היסטוריים עבור קרחון נפטון]

== הערות שוליים ==

נפטון
יחסי מלזיה–תאילנד

יחסי מלזיה–תאילנד הם היחסים דו-צדדיים שבין מלזיה לבין תאילנד. למלזיה שגרירות בבנגקוק; ואילו לתאילנד שגרירות בקואלה לומפור וכן קונסוליה-כללית בג'ורג' טאון ובקוטה בהרו.

== היסטוריה ==
=== ההגנה הסינית על מלזיה מפני סיאם ===
במאה ה-14, הפכה סולטנות מלאקה לפרוטקטורט ומדינת חסות ששילמה מיסים לשושלת מינג שבתמורה הגנה על מלאקה מפני אויביה ואפשרה לסולטנות להמשיך ולהחזיק מעמד. הכוח הסיני הרחיק מהסולטנות את סיאם ומג'פהיט מפני כיבוש מלאקה, וכן נכנסה למלחמה עם פורטוגל שניסתה לכבוש את הסולטנות.

עם ייסוד מלאקה, תושבי המקום הושפעו מהבודהיזם וההינדואיזם. על פי מקורות מאותה תקופה, כשהמלך פרמסווארה ייסד את מאלאקה, המדינה הותקפה פעמים תכופות על ידי מג'פהיט וכן אויבתה מצפון ומדרום, ממלכת איותאיה. מלאקה אכן הצליחה להחזיק מעמד מול המתקפות מצד שכנותיה. פאראמסווארה החליט לשלוח שגריר לבייג'ינג במטרה להפוך את שושלת מינג לבעלת בריתו, ואכן כך קרה. לאחר ההסכם בין המדינות, איותאיה ומג'פהיט לא ניסו לתקוף את מלאקה. לפי תעודות מאוחרות יותר, בעת ביקור של האדמירל הסיני-מוסלמי ג'נג הו, פרמסווארה התאסלם, ובעקבותיו הלכה והתפשטה האסלאם בשטחי שלטונו.

שושלת מינג התריעה בפני תאילנד ומג'פהיט שלא לתקוף את הסולטנות, והעניקה לשליט מלאקה את התואר מלך. הסולטנות פרחה בזכות ההגנה הסינית מפני הכוחות השונים שאיימו לתקוף אותה. תאילנד, ששילמה מיסים לסין נאלצה לציית להוראתה שלא לתקוף את הסולטנות.

== שיתוף פעולה ביטחוני ==
שתי המדינות משתתפות כיום מדי שנה בתרגיל CARAT יחד עם מדינות אחרות ממזרח אסיה, והן בנגלדש, אינדונזיה, קמבודיה, ברוניי, הפיליפינים וסינגפור. שתי המדינות גם הכריזו על תוכנית משותפת להחלפת גדר הגבול ביניהן בחומה לפי הצעת משרד הביטחון התאילנדי.

==קישורים חיצוניים==

== הערות שוליים ==
קרטר בייס

קרטר לורד בייס (באנגלית: Carter Loard Bays; נולד ב-12 באוגוסט 1975) הוא תסריטאי, מפיק וזמר אמריקאי.

==ביוגרפיה==
בייס נולד בעיר קליבלנד שבאוהיו. הוא למד בבית ספר תיכון בשייקר הייטס.

בשנת 1996 הפך למתמחה ב-MTV יחד עם קרייג תומאס.

בשנת 1997 סיים את לימודיו באוניברסיטת וסליין .

==קריירה==
בייס החל את הקריירה שלו לאחר סיום לימודיו, כשהחל לכתוב יחד עם קרייג תומאס לתוכנית "לייט שואו עם דייוויד לטרמן" בהנחיית דייוויד לטרמן.

בשנת 2003 יצר והפיק יחד עם תומאס את הסיטקום "משחקי גודווין" עבור רשת הטלוויזיה פוקס. באמצע כתיבתה הודיעה פוקס כי הסדרה תקוצר מ-13 פרקים ל-7, וכי לא תופק לסדרה עונה נוספת.<ref name="tvline"></ref>

בשנים 2003–2004 כתב יחד עם תומאס לסיטקום "אוליבר בין" .

בשנים 2004–2005 כתב יחד עם תומאס לסדרה "Quintuplets" .

בשנת 2005 כתב יחד עם תומאס לסדרת הטלוויזיה "אבא אמריקאי".

בשנים 2005–2014 יצר והפיק יחד עם תומאס את סדרת הטלוויזיה המצליחה "איך פגשתי את אמא", שהייתה מועמדת ל-72 פרסים וזכתה ב-19, בהם עשרה פרסי אמי. הסדרה נכתבה עקב חוויותיהם של בייס ושל תומאס ואשתו במהלך חייהם בניו יורק.<ref name=eonline></ref>

במרץ 2014, פורסם כי לאור הצלחתה של הסדרה וסיומה בעונה הקרובה, החלה רשת CBS להפיק סדרת ספין אוף בשם "איך פגשתי את אבא". עם שחקני הסדרה אמורים היו להימנות גרטה גרוויג, קריסטה רודריגז, אנדרו סנטינו, סלינה גומז, דרו טארבר, ניקולאס ד'אגוסטו ואנדרס הולם, אך במאי 2014 התפרסם כי סדרת הבת לא תעלה לשידור.

עם זאת, בשנת 2022 עלתה לבסוף הסדרה "איך פגשתי את אבא" ברשת הולו, המהווה סדרת המשך עצמאית לסדרה "איך פגשתי את אמא" שבייס מכהן בה כמפיק בפועל.

===קריירת מוזיקלית===
בשנת 1996 הקים בייס יחד עם תומאס את להקת "The Solids" , שגם ביצעה שירים לסדרות הטלוויזיה "איך פגשתי את אמא" ו"אוליבר בין".

בשנת 2010 כתבו בייס ותומאס עבור סדרת הטלוויזיה "איך פגשתי את אמא" את השיר "Nothing Suits Me Like a Suit" , שהיה מועמד לפרס אמי על מוזיקה ומילים מקוריות .<ref name=rollingstone></ref>

==חיים אישיים==
בייס מתגורר בניו יורק יחד עם אשתו, דניס קוקס בייס ושלושת ילדיהם. שתיים מבנותיו הופיעו בתפקידי אורח בסדרה "איך פגשתי את אמא".<ref></ref>

==קישורים חיצוניים==

==הערות שוליים==

קטגוריה:מפיקי טלוויזיה אמריקאים
קטגוריה:תסריטאי טלוויזיה אמריקאים
קטגוריה:זמרים אמריקאים
קטגוריה:בוגרי אוניברסיטת וסליאן
קטגוריה:אמריקאים שנולדו ב-1975
קרייג תומאס (תסריטאי)

קרייג דייוויד תומאס<ref></ref> (באנגלית: Craig David Thomas; נולד ב-26 ביוני 1971) הוא תסריטאי, מפיק, שחקן וזמר אמריקאי.

==ביוגרפיה==
בייס נולד בעיר סנט קלאוד שבמינסוטה.

בשנת 1996 הפך למתמחה ב-MTV יחד עם קרטר בייס.

בשנת 1997 סיים את לימודיו באוניברסיטת וסליין .<ref>[http://www.wesleyan.edu/about/alumni.html List of notable Wesleyan University alumni], Wesleyan University website</ref>

==קריירה==
תומאס החל את הקריירה שלו לאחר סיום לימודיו, כשהחל לכתוב יחד עם קרטר בייס לתוכנית "לייט שואו עם דייוויד לטרמן" בהנחיית דייוויד לטרמן.

בשנים 1996–1998 שיחק בתפקידים קטנים בסדרות הטלוויזיה "ER", "NYPD Blue", "מכושפות" ועוד.

בשנת 2003 יצר והפיק יחד עם בייס את הסיטקום "משחקי גודווין" עבור רשת הטלוויזיה פוקס. באמצע כתיבתה הודיעה פוקס כי הסדרה תקוצר מ-13 פרקים ל-7, וכי לא תופק לסדרה עונה נוספת.<ref name="tvline"></ref>

בשנים 2003–2004 כתב יחד עם בייס לסיטקום "אוליבר בין" .

בשנים 2004–2005 כתב יחד עם בייס לסדרה "Quintuplets" .

בשנת 2005 כתב יחד עם בייס לסדרת הטלוויזיה "אבא אמריקאי".

בשנים 2005–2014 יצר והפיק יחד עם בייס את סדרת הטלוויזיה המצליחה "איך פגשתי את אמא", שהייתה מועמדת ל-72 פרסים וזכתה ב-19, בהם עשרה פרסי אמי.<ref></ref> הסדרה נכתבה עקב חוויותיהם של בייס ושל תומאס ואשתו במהלך חייהם בניו יורק.<ref name=eonline></ref>

במרץ 2014, פורסם כי לאור הצלחתה של הסדרה וסיומה בעונה הקרובה, החלה רשת CBS להפיק סדרת ספין אוף בשם "איך פגשתי את אבא". עם שחקני הסדרה אמורים היו להימנות גרטה גרוויג, קריסטה רודריגז, אנדרו סנטינו, סלינה גומז, דרו טארבר, ניקולאס ד'אגוסטו ואנדרס הולם, אך במאי 2014 התפרסם כי סדרת הבת לא תעלה לשידור.

עם זאת, בשנת 2022 עלתה לבסוף הסדרה "איך פגשתי את אבא" ברשת הולו, המהווה סדרת המשך עצמאית לסדרה "איך פגשתי את אמא" שתומאס מכהן בה כמפיק בפועל.

בשנת 2007 שיחק בסרט זוכה הפרסים "אני לא שם".

===קריירת מוזיקלית===
בשנת 1996 הקים תומאס יחד עם בייס את להקת "The Solids" , שגם ביצעה שירים לסדרות הטלוויזיה "איך פגשתי את אמא" ו"אוליבר בין".

בשנת 2010 כתבו תומאס ובייס עבור סדרת הטלוויזיה "איך פגשתי את אמא" את השיר "Nothing Suits Me Like a Suit" , שהיה מועמד לפרס אמי על מוזיקה ומילים מקוריות .<ref name=rollingstone></ref>

==קישורים חיצוניים==

==הערות שוליים==

קטגוריה:מפיקי טלוויזיה אמריקאים
קטגוריה:תסריטאי טלוויזיה אמריקאים
קטגוריה:שחקני קולנוע וטלוויזיה אמריקאים
קטגוריה:זמרים אמריקאים
קטגוריה:בוגרי אוניברסיטת וסליאן
קטגוריה:אמריקאים שנולדו ב-1971
אפקט המעודדת

אפקט המעודדת (באנגלית: cheerleader effect או group attractiveness effect) הוא הטיה קוגניטיבית, הגורמת לאנשים לחשוב שאנשים הם יפים יותר כאשר הם נמצאים בקבוצה.<ref></ref>

את הביטוי טבעה בנובמבר 2008 הדמות ברני סטינסון מסדרת הטלוויזיה "איך פגשתי את אמא". ברני מראה בפני חבריו קבוצת נשים שנראית בתחילה מושכת, אך כשמסתכלים על כל אחת בנפרד מתברר שהן לא מושכות כפי שחשבו בתחילה.<ref></ref>

==מחקרים בנושא==
===2013===
ב-2013 ערכו אדוארד וול ודרק ווקר חמישה מחקרים המשתתפים שבהם דירגו המשתתפים את האטרקטיביות של פרצופים של גברים ונשים כאשר הם מוצגים בתמונה קבוצתית ובתמונה פרטנית, לפי סדר התמונות באופן אקראי. האנשים שצולמו קיבלו ציונים גבוהים יותר עבור התמונות הקבוצתיות שלהם.<ref name="Walker2013"></ref>

האפקט מתרחש בכל קבוצת מגדר וגיל, כשהוא נבדק בקבוצת גברים בלבד, נשים בלבד ומעורבת, ומתרחש באותה מידה בקבוצות גדולות וקטנות. המשתתפים במחקרים הסתכלו יותר על האנשים האטרקטיביים מאשר על האנשים הלא מושכים בקבוצה. ההשפעה אינה מתרחשת מכיוון שתמונות קבוצתיות מעוררות רושם שלאנשים יש אינטליגנציה חברתית או רגשית יותר: זה הוכח כמקרה על ידי מחקר שהשתמש בתמונות אינדיבידואליות המקובצות יחד בתמונה יחידה, ולא תמונות שצולמו של אנשים בקבוצה.

וול ו-ווקר הסבירו כי האפקט מתרחש עקב יחסי גומלין של שלוש תופעות קוגניטיביות:

# מערכת הראיה לוקחת מדגם מייצג מתוך הפרצופים בקבוצה.
# צורת התפיסה של המוח את היחידים מוטה כלפי הממוצע.
# הפרצופים הממוצעים הופכים לאטרקטיביים יותר משום שהמוח מתעלם מהפרצופים היפים פחות.<ref name="Langlois1990"></ref>

כאשר שלוש התופעות הללו קורות יחד, הפנים האינדיבידואליות ייראו אטרקטיביות יותר בקבוצה, מכיוון שהן נראות דומות יותר לפרצוף הקבוצתי הממוצע, שהוא אטרקטיבי יותר מהפרצוף האישי של כל אחד בנפרד.

===2015===
ב-2015 נערך מחקר נוסף שהציג תוצאות דומות, אם כי מסקנתם הייתה שהאפקט קורה כי האדם נוטה להתעלם באופן סלקטיבי מפרצופים יפים פחות שנמצאים בתוך קבוצה.<ref name="vanOsch2015"></ref>

==מחלוקת==
מחקר נוסף שנערך ב-2015 הניב תוצאות לא חד-משמעיות על קיום האפקט, אך צוות המחקר שיער כי הדבר עשוי להיות נובע מהבדלים תרבותיים, מכיוון שהמחקר בוצע ביפן.<ref name="Ojiro2015"></ref>

==הערות שוליים==

קטגוריה:הטיות קוגניטיביות
קטגוריה:יופי
קטגוריה:איך פגשתי את אמא
Like That (שיר של דוג'ה קאט)

Like That (בעברית: כמו זה) הוא סינגל שהוקלט על ידי הראפרית האמריקאית דוג'ה קאט, בהשתתפות הראפר גוצ'י מיין, מתוך אלבום האולפן השני שלה, Hot Pink.<ref name=":0"></ref> השיר יצא לאור ב-12 במאי 2020, על ידי חברות התקליטים קימוסבי רקורדס ו-RCA רקורדס, כסינגל השישי מתוך האלבום.<ref name=":0" />

השיר הגיע למקום ה-23 במצעד השירים של ניו זילנד.<ref></ref>

== רקע וכתיבה ==
השיר נכתב על ידי דוג'ה קאט, ת'רון תומאס, גוצ'י מיין, לידיה אסרט, דוקטור לוק ויטי ביטס והופק על ידי דוקטור לוק גם כן.<ref></ref> במקור, יצא השיר כרצועה השישית מתוך האלבום Hot Pink, אך בהמשך הוחלט להוציא אותו כסינגל השישי מתוכו.<ref name=":0" /> לבסוף, נשלח השיר לרדיו השירים האורבניים שבארצות הברית.<ref name=":0" />

עם יציאתו, עלה השיר לרשת הזרמת המדיה ספוטיפיי, בדומה לשאר שירי האלבום.<ref name=":3"></ref> כמו כן, צבר השיר למעלה מ-85 מיליון השמעות בספוטיפיי.<ref name=":3" />

== וידאו קליפ ==
האודיו הרשמי של השיר הועלה לערוץ היוטיוב של דוג'ה קאט ב-7 בנובמבר 2019.<ref name=":2"></ref> עטיפת האודיו היא ורודה תוך שניתן לראות את הכיתוב "Like That Ft. Gucci Mane" על גביה.<ref name=":2" /> נכון לאפריל 2020, מונה הצפיות של האודיו עומד על כ-40 מיליון צפיות.<ref name=":2" /> השיר נחשב לפופולרי ברשת החברתית טיקטוק, יחד עם 3.8 מיליון סרטוני וידאו עם שיר זה.<ref></ref>

קליפ המילים של השיר הועלה ליוטיוב ב-13 בנובמבר 2019, תוך שצבר למעלה מ-25 מיליון צפיות.<ref></ref> ב-25 ביוני 2020, יצא הקליפ הרשמי של השיר.<ref></ref>

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה 2×
|140,000
|-
!ארצות הברית (RIAA)<ref></ref>
|פלטינה 2×
|2,000,000<small></small>
|-
!ברזיל (Pro-Música Brasil)<ref></ref>
|פלטינה
|40,000<small></small>
|-
!הממלכה המאוחדת (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|7 בנובמבר 2019
|הזרמת מוזיקה • הורדה דיגיטלית
| rowspan="4" |קימוסבי • RCA
|<ref></ref>
|-
! rowspan="3" |ארצות הברית
|12 במאי 2020
|רדיו קצבי עכשווי
|<ref></ref>
|-
|19 במאי 2020
|טופ 40 רדיו
|<ref></ref>
|-
|26 במאי 2020
|רדיו אורבני עכשווי
|<ref></ref>
|}

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי 2019
קטגוריה:שירי דוג'ה קאט
קטגוריה:שירי גוצ'י מיין
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי ת'רון תומאס
קטגוריה:שירים שהופקו על ידי ד"ר לוק
קטגוריה:שירי מוזיקת טראפ
קטגוריה:שירי R&B
קטגוריה:שירי פלטינה כפולה באוסטרליה
קטגוריה:סינגלים בהוצאת קימוסבי רקורדס
נוי דריהן

נוי דריהן (נולדה ב-15 בנובמבר 1999) היא גולשת רוח ישראלית, זוכת מדליית ארד באליפות העולם (2020), המתחרה על גלשן מדגם ניל פרייד RS:X.

==ביוגרפיה==
נוי גדלה באילת. הוריה, דודו דריהן וענבל דריהן, מנהלים את המרכז הימי בחוף חנניה בעיר.

את דרכה בענף השיט החלה בסירת האופטימיסט, אך בכיתה ה' עברה לענף גלישת הרוח שמשך אותה יותר.

בשנת 2014 היא הוכתרה לאלופת אירופה עד גיל 17 בדגם ה-BIC המיועד לגולשים צעירים וכמו כן לסגנית אלופת העולם עד גיל 17 בדגם ניל פרייד RS:X האולימפי.

בקיץ 2015 הוכתרה לאלופת אירופה עד גיל 19 בדגם הניל פרייד RS:X. מכיוון שבמסגרת התחרות נערכה גם האליפות לגילאי 17, דריהן זכתה למעשה בדאבל. נוסף לכך, היא זכתה באותה שנה באליפות העולם עד גיל 19 ועד גיל 17 באותו הדגם.

שנה לאחר מכן ב-2016 הוכתרה שוב פעם לאלופת אירופה עד גיל 19 ולסגנית אלופת העולם עד גיל 19.

בשנת 2017 עברה דריהן פציעה ובאותה שנה עברה להתחרות בבוגרות.

ב-2018 סיימה דריהן במקום חמישי באליפות אירופה ובמקום שלישי עד גיל 21.

ב-2019 סיימה במקום שישי באליפות אירופה ובמקום שלישי עד גיל 21.

בשנת 2020, שהייתה אמורה להיות השנה האולימפית, הפגינה דריהן לראשונה בקריירה יכולת גבוהה במהלך אליפות העולם. היא הובילה את התחרות במרבית ימיה ובסופה זכתה במדליית ארד. למרות ההישג, היא לא נבחרה לייצג את ישראל באולימפיאדת טוקיו מאחר שסיימה במקום שני בתחרויות המבחן על קביעת הנציגה הישראלית בגלשני RS-X. 
מכיוון שהאולימפיאדה נדחתה בשנה הוחלט כי קטי ספיצ'קוב תייצג את ישראל בתחום זה.
בשנת 2021 נוי ילדה ילד

== חיים אישיים ==
דריהן מתגוררת באילת והיא אם חד-הורית לבן שנולד בשנת 2021.

==קישורים חיצוניים==

* 
* 

==הערות שוליים ==

קטגוריה:גולשות רוח ישראליות
קטגוריה:אילת: אישים
קטגוריה:ספורטאיות ישראליות באולימפיאדת הנוער
קטגוריה:ישראליות שנולדו ב-1999
קטגוריה:ישראלים שנולדו ב-1999
Cyber Sex

Cyber Sex הוא סינגל שהוקלט על ידי הראפרית האמריקאית דוג'ה קאט מתוך אלבום האולפן השני שלה, Hot Pink.<ref name=":3"></ref> השיר יצא לאור ב-7 בנובמבר 2019 על ידי חברות התקליטים קימוסבי רקורדס ו-RCA רקורדס, כסינגל הרביעי מתוך האלבום.<ref name=":3" />

השיר הגיע למקום ה-13 במצעד השירים של ניו זילנד. בתקציר האלבום ברשת הזרמת המדיה ספוטיפיי, סיפרה דוג'ה שהשיר כולו נכתב בהשראת ניקי מינאז'.<ref></ref>

השיר זכה לפופולריות רבה בפלטפורמת שיתוף הווידאו טיקטוק, תוך שצולמו לשיר מאות אלפי סרטונים שונים.<ref></ref><ref></ref>

== רקע וכתיבה ==
השיר נכתב על ידי דוג'ה קאט, לידיה אסרט, ג'רארד א פאוול השני, קול קוג'אק ויטי ביטס והופק על ידי מקגרגור ליאו וריאן לואיס.<ref></ref> במקור, יצא השיר כרצועה הראשונה מתוך האלבום Hot Pink, אך בהמשך הוחלט להוציא אותו כסינגל הרביעי מתוכו.<ref name=":3" />

עם יציאתו, עלה השיר לרשת הזרמת המדיה ספוטיפיי, בדומה לשאר שירי האלבום.<ref name=":1" /> כמו כן, צבר השיר למעלה מ-60 מיליון השמעות בספוטיפיי.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של דוג'ה קאט ב-7 בנובמבר 2019.<ref name=":2"></ref> הקונספט של הקליפ הוא יחסי מין דרך האינטרנט, כשם השיר עצמו.<ref name=":2" /> בתחילת הקליפ, ניתן לראות מישהו שנכנס לאתר אינטרנטי בו יש עיסוק ביחסי מין ולאחר מכן את דוג'ה קאט עצמה בכמה מסכים שונים.<ref name=":2" />

נכון למאי 2020, מונה הצפיות של הקליפ עומד על למעלה מ-18 מיליון צפיות.<ref name=":2" />

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000<small></small>
|-
!ברזיל (Pro-Música Brasil)<ref></ref>
|זהב
|20,000<small></small>
|-
!הממלכה המאוחדת (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|7 בנובמבר 2019
|הזרמת מוזיקה • הורדה דיגיטלית
| rowspan="3" |קימוסבי • RCA
|<ref name=":1"></ref>
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירים שנכתבו על ידי ד"ר לוק
קטגוריה:שירים על המדיה
קטגוריה:שירים על מיניות
Rules (שיר של דוג'ה קאט)

Rules (בעברית: חוקים) הוא סינגל שהוקלט על ידי הראפרית האמריקאית דוג'ה קאט, מתוך אלבום האולפן השני שלה, Hot Pink.<ref name=":0"></ref> השיר יצא לאור ב-24 באוקטובר 2019, על ידי חברות התקליטים קימוסבי רקורדס ותקליטי RCA, כסינגל השלישי מתוך האלבום.<ref name=":0" />

השיר הגיע למקום ה-17 במצעד השירים של ניו זילנד.<ref></ref>

== רקע וכתיבה ==
השיר נכתב על ידי דוג'ה קאט, דוקטור לוק, לידיה אסרט, ת'רון תומאס, בן ביליונס וסאלאם ראמי והופק על ידי דוקטור לוק, דניאלה אלווארז, סאלאם ראמי ובן ביליונס.<ref></ref> במקור, יצא השיר כרצועה השלישית מתוך האלבום Hot Pink, אך בהמשך הוחלט להוציא אותו כסינגל השלישי מתוכו.<ref name=":0" />

עם יציאתו, עלה השיר לרשת הזרמת המדיה ספוטיפיי, בדומה לשאר שירי האלבום.<ref name=":0" /><ref></ref> נכון למאי 2020, הצליח השיר לצבור בספוטיפיי למעלה מ-38 מיליון השמעות.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של דוג'ה קאט ב-24 באוקטובר 2019.<ref name=":1"></ref> הקונספט של עוסק סביב מדבר, בו דוג'ה קאט מסתובבת לבד, תוך שהיא לובשת בגדי בוקרים בצבעים שונים וכובע בוקרים גם כן.<ref name=":1" /> ישנם קטעים בהם ניתן לראותה בתוך רכב.<ref name=":1" />

נכון למאי 2020, מונה הצפיות של הקליפ עומד על למעלה מ-35 מיליון צפיות.<ref name=":1" />

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000<small></small>
|-
!ברזיל (Pro-Música Brasil)<ref></ref>
|פלטינה
|40,000<small></small>
|-
!הממלכה המאוחדת (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|24 באוקטובר 2019
|הזרמת מוזיקה • הורדה דיגיטלית
| rowspan="3" |קימוסבי • RCA
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי ת'רון תומאס
קטגוריה:שירים שהופקו על ידי ד"ר לוק
קטגוריה:שירי כסף בממלכה המאוחדת
קטגוריה:סינגלים בהוצאת RCA רקורדס
קטגוריה:סינגלים בהוצאת קימוסבי רקורדס
Bottom Bitch

Bottom Bitch (בעברית: כלבה תחתונה) הוא סינגל שהוקלט על ידי הראפרית האמריקאית, דוג'ה קאט, מתוך אלבום האולפן השני שלה, Hot Pink.<ref name=":2"></ref> השיר יצא לאור ב-3 באוקטובר 2019, על ידי חברות התקליטים קימוסבי רקורדס ותקליטי RCA, כסינגל השני מתוך האלבום.<ref name=":2" />

השיר הגיע למקום ה-32 במצעד השירים של ניו זילנד.<ref></ref>

== רקע וכתיבה ==
השיר נכתב על ידי דוג'ה קאט, טרוויס בארקר, יטי ביטס, מארק הופוס וטום דה לונג והופק על ידי דוג'ה קאט, ג'רי פין ויטי ביטס גם כן.<ref></ref> במקור, יצא השיר כרצועה הרביעית מתוך האלבום Hot Pink, אך בהמשך הוחלט להוציא אותו כסינגל השני מתוכו.<ref name=":2" /><ref></ref>

עם יציאתו, עלה השיר לרשת הזרמת המדיה ספוטיפיי, בדומה לשאר שירי האלבום.<ref name=":2" /> כמו כן, צבר השיר למעלה מ-20 מיליון השמעות בספוטיפיי.<ref></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של דוג'ה קאט בשידור חי ב-3 באוקטובר 2019, ביום צאתו כסינגל.<ref name=":0"></ref> בתחילת הקליפ, ניתן לראות גרפיטי על קיר ולאחר מכן את דוג'ה קאט ואת החברים שלה, כשהם רוכבים על סקייטבורד.<ref name=":0" />

נכון למאי 2020, מונה הצפיות של הקליפ עומד על למעלה מ-16 מיליון צפיות.<ref name=":0" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)<ref></ref>
| זהב
| 500,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|3 באוקטובר 2019
|הזרמת מוזיקה • הורדה דיגיטלית
| rowspan="3" |קימוסבי • RCA
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירי להט"ב
קטגוריה:סינגלים בהוצאת קימוסבי רקורדס
גוצ'י מיין

ראדריק דלנטיק דייוויס (באנגלית: Radric Delantic Davis; נולד ב-12 בפברואר 1980) הוא ראפר ופזמונאי אמריקאי.

== ביוגרפיה ==
ב-2005 הוציא דייוויס את אלבום הבכורה שלו, Trap House, בו הוצג הסינגל "Icy", בהשתתפות יאנג ג'יזי. המחלוקות על הזכויות לסינגל זה גרמו לקרע בין שני האמנים. האלבום נחשב להצלחה רבה עבור אמן עצמאי, האלבום הגיע ל-20 המובילים במצעד אלבומי ה-R&B/Hip-Hop של בילבורד.<ref></ref> ב-2006 הוציא את אלבומו השני, Hard to Kill. האלבום כלל את הסינגל "Freaky Girl" שהגיע למקומות ה-12 וה-19 במצעדי Hot Rap Tracks ו-Hot R&B/Hip-Hop Songs בהתאמה.<ref></ref>

בעקבות הצלחת המיקסטייפים של גוצ'י מיין בביקורתיות ומסחרית, ב-2009 הוציא את אלבום האולפן השישי שלו, The State vs. Radric Davis, אלבומו הראשון שזכה במעמד אלבום זהב.<ref></ref>

גוצ'י מיין הוציא 13 אלבומי אולפן ומעל ל-70 מיקסטייפים לאורך הקריירה. כמו כן, שיתף פעולה עם אמנים כמו דרייק, ליל ויין, כריס בראון, סלינה גומז, מריה קארי ומרילין מנסון. נוכחותו רבת השנים כמוזיקאי טראפ ביססה אותו כהשפעה מרכזית על ראפרים צעירים כמו יאנג ת'אג, מיגוס ו-21 סבאג'.<ref></ref>

== דיסקוגרפיה ==
===אלבומי אולפן===
* 2005: Trap House
* 2006: Hard to Kill
* 2007: Trap-A-Thon
* 2007: Back to the Trap House
* 2009: Murder Was the Case
* 2009: The State vs. Radric Davis
* 2010: The Appeal: Georgia's Most Wanted
* 2011: The Return of Mr. Zone 6
* 2016: Everybody Looking
* 2016: The Return of East Atlanta Santa
* 2017: Mr. Davis
* 2017: El Gato: The Human Glacier
* 2018: Evil Genius
* 2019: Delusions of Grandeur
* 2019: Woptober II
* 2019: East Atlanta Santa 3
* 2020: So Icy Summer
* 2021: Ice Daddy

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:פזמונאים אמריקאים
קטגוריה:אמני אטלנטיק רקורדס
קטגוריה:בכירים בתעשיית המוזיקה האמריקאית
קטגוריה:אמריקאים שנולדו ב-1980
בניין הסקרטריאט (ניו דלהי)

בניין הסקרטריאט (נקרא גם הסקרטריאט המרכזי; בהינדי: सचिवालय भवन, באנגלית: The Secretariat Building; מילולית (מאנגלית): בית המזכירות) הוא מבנה בניו דלהי, בירת הודו, המהווה את מקום מושבה המרכזי של ממשלת הודו. הבניין נבנה ב-1910, ושוכנים בו כמה ממשרדי הממשלה החשובים ביותר של ממשלת הודו ומשרד ראש ממשלת הודו. המבנה מורכב משני חלקים של מבנים סימטריים (הבלוק הצפוני והבלוק הדרומי) על שדרות ראג'פאט, השדרה הלאומית של הודו.

==היסטוריה==
תכנון ניו דלהי החל ברצינות לאחר שהפכה לבירת הראג' הבריטי בשנת 1911. האדריכל אדווין לואטינס מונה לתכנן את העיר ולבניית בית ויקאורי (כיום רשטרפטי בהוון, משכן נשיא הודו); הרברט בייקר, שפעל בדרום אפריקה במשך שני עשורים, 1892–1912, הצטרף אליו. בייקר קיבל על עצמו את התכנון של הבניין החשוב ביותר הבא, הסקטריאט או בית המזכירות, שהיה הבניין היחיד מלבד בית ויקאורי שעמד על גבעת רייזינה. עם התקדמות העבודה הידרדרו היחסים בין לוטינס לבייקר; גבעה שהוצבה על ידי בייקר מול רשטרפטי בהוון העלתה במידה רבה את רשטרפטי בהוון למבט על הראג'אט משער הודו, תוך הפרה של כוונותיו של לוטינס. במקום זאת, רק החלק העליון של כיפת רשטרפטי בהוון נראה מרחוק. כדי להימנע מכך, רצה לואטינס שהסקטריאט תהיה נמוכה יותר מאשר רשטרפטי בהוון, אך בייקר, שהתנגד לכך, גבר עליו והסקרטריאט הוקמה בגובה המתוכנן המקורי.

לאחר שעבר בירת הודו הבריטית לדלהי, הוקם בניין מזכירות זמני בכמה חודשים בשנת 1912 בצפון דלהי. מרבית משרדי הממשלה של הבירה החדשה עברו לבניין המזכירות הזמני מהמזכירות הישנה בדלהי הישנה, עשור לפני שנחנכה הבירה החדשה בשנת 1931. עובדים רבים הועברו לבירה החדשה ממקומות רחוקים של הודו הבריטית, כולל בנגל. בהמשך לכך פותחו עבורם דיור סביב אזור השוק. בניין זה מאכלס כעת את האספה המחוקקת של דלהי.

בבניין שוכנים כיום משרד ראש הממשלה, משרד החוץ, משרד האוצר, משרד הפנים, משרד ההגנה, המועצה העליונה למיסוי עקיף ומכסים, המועצה העליונה למיסוי ישיר ומועצת הביטחון הלאומית.

==קישורים חיצוניים==

קטגוריה:ניו דלהי: מבנים
קטגוריה:הודו: פוליטיקה
Juicy

Juicy (בעברית: עסיסי) הוא סינגל שהוקלט על ידי הראפרית האמריקאית דוג'ה קאט, בשיתוף הראפר טייגה, מתוך אלבום הבכורה שלה Amala,<ref></ref> ואלבום האולפן השני שלה, Hot Pink.<ref name=":3"></ref> השיר יצא לאור ב-15 באוגוסט 2019, על ידי חברות התקליטים קימוסבי רקורדס וRCA רקורדס, כסינגל הראשון והפותח מתוך האלבום, Hot Pink.<ref name="Juicy"></ref>

השיר הגיע למקום הראשון במצעד השירים הקצביים.<ref></ref>

== רקע וכתיבה ==
השיר נכתב על ידי דוג'ה קאט, לידיה אסרט, דוקטור לוק, יטי ביטס והופק על ידי יטי ביטס ודוקטור לוק.<ref name=":4"></ref> במקור, תיפקד השיר כרצועה ה-14 במהדורת הדלוקס של האלבום Amala, בגרסה בה לא נכלל הראפר טייגה.<ref name=":4" /> בהמשך, הוקלט השיר מחדש בגרסה בה כן נכלל טייגה.<ref name=":4" /> אותה הגרסה נכללה באלבום Hot Pink ויצאה כסינגל הראשון מתוכו.<ref name=":4" />

עם יציאתו, עלה השיר לרשת הזרמת המדיה ספוטיפיי, בדומה לשאר שירי האלבום.<ref name=":3" /><ref name=":4" /> כמו כן, צבר השיר למעלה מ-120 מיליון השמעות בספוטיפיי.<ref name="Juicy"/>

== וידאו קליפ ==
האודיו הרשמי של השיר ללא טייגה הועלה לערוץ היוטיוב של דוג'ה קאט ב-1 במרץ 2019.<ref name=":0"></ref> האודיו זכה להצלחה רבה כאשר צבר למעלה מ-12 מיליון צפיות.<ref name=":0" /> הווידאו קליפ הרשמי של השיר הועלה ליוטיוב ב-15 באוגוסט 2019, ובו מתארח הראפר טייגה.<ref name=":1"></ref>

נכון למאי 2020, מונה הצפיות של הקליפ עומד על למעלה מ-120 מיליון צפיות.<ref name=":1" />

== מיקומי שיא ==
=== גרסת סולו ===

=== רמיקס עם טייגה ===

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה 3×
|3,000,000<small></small>
|-
!ברזיל (Pro-Música Brasil)<ref></ref>
|פלטינה
|40,000<small></small>
|-
!הממלכה המאוחדת (BPI)<ref></ref>
|כסף
|200,000<small></small>
|-
!מקסיקו (AMPROFON)<ref></ref>
|זהב
|30,000<small></small>
|-
!פולין (ZPAV)<ref></ref>
|זהב
|10,000<small></small>
|-
!קנדה (Music Canada)<ref></ref>
|זהב
|40,000<small></small>
|-
!אוסטרליה (ARIA)<ref></ref>
|פלטינה 2×
|140,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי דוג'ה קאט
קטגוריה:שירי טייגה
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירים שנכתבו על ידי ד"ר לוק
קטגוריה:שירים שהופקו על ידי ד"ר לוק
קטגוריה:שירים על בוטוקס
קטגוריה:שירי פלטינה כפולה באוסטרליה
קטגוריה:סינגלים בהוצאת קימוסבי רקורדס
התקוממות סייני

התקוממות סייני (בפולנית: Powstanie sejneńskie, בליטאית: Seinų sukilimas) הייתה תקוממות פולנית נגד השלטונות הליטאיים באוגוסט 1919 באזור מעורב מבחינה אתנית שמסביב לעיירה סייני בצפון מזרח פולין של היום. כאשר הכוחות הגרמניים שכבשו את האזור במהלך מלחמת העולם הראשונה נסוגו מהאזור במאי 1919, הם העבירו את השלטון לרשויות הליטאיות. על מנת להימנע מעימות מזוין בין פולין וליטא, מדינות ההסכמה סימנו קו גבול שנודע בשם קו פוך. הסימון העביר את רוב אזור סובאלק השנוי במחלוקות לפולין, ודרש מהצבא הליטאי לסגת.

==רקע היסטורי==
במשך הדורות היו האדמות סביב העיירה סוולקי חלק משטחי הגבול הליטאים, הפולנים והגרמנים. מאז שנת 1569, כאשר הושלמה על ידי הדוכסות הגדולה של ליטא, בתקופת האיחוד הפולני-ליטאי, השטח היה שייך לרעיון פודלסקי והיה חלק מממלכת פולין באיחוד. עם זאת, סייני היה נחלתם של נזירים דומיניקניים מווילנה.

במהלך המאה ה-19 הייתה העיר חלק מפולין הקונגרסאית שבשליטת האימפריה הרוסית. במהלך מלחמת העולם הראשונה נכבש האזור על ידי האימפריה הגרמנית, שהתכוונה לשלב את האזור בפרובינציית מזרח פרוסיה. לאחר התבוסה הגרמנית, אנטנטה המנצחת הייתה מוכנה להקצות את השטח לפולין או לליטא שזה עתה הכריזה על עצמאותה. עתידו של האזור נדון בכנס השלום בפריס בינואר 1919. הגרמנים, שממשל אובר-אוסט לשעבר נערך להתפנות, תמכו בתחילה בהשארת האזור לממשל פולני. עם זאת, עם הפיכתה של פולין לבעלת ברית של צרפת, התמיכה הגרמנית עברה בהדרגה לעבר ליטא. ביולי 1919, כשהחיילים הגרמנים החלו את נסיגתם האטית מהאזור, הם האצילו את הממשל לשלטונות ליטאים מקומיים. קצינים וחיילים ליטאים שהגיעו לראשונה לאזור במאי החלו לארגן יחידות צבא במחוז סייני לפני המלחמה.

על פי הסטטיסטיקה הרוסית משנת 1889, היו 57.8% ליטאים, 19.1% פולנים ו -3.5% בלארוסים בנפת סווולקי. בדרך כלל מוסכם כי הליטאים היוו את רוב האוכלוסייה בצפון מחוז סווולקי, בעוד הפולנים היו מרוכזים בדרום. אולם היסטוריונים וליטאים פולנים ומדענים פוליטיים המשיכו לחלוק על מיקומו של הקו המפריד בין אזורי רובם הליטאי והפולני. הליטאים טענו שסייני והסביבה מאוכלסים בעיקר על ידי הליטאים, בעוד שהפולנים טענו בדיוק ההפך. מפקד האוכלוסין הגרמני משנת 1916 הראה כי 51% מאוכלוסיית סייני הייתה ליטאית.

==קישורים חיצוניים==

קטגוריה:הרפובליקה הפולנית השנייה
קטגוריה:ליטא: היסטוריה
קטגוריה:מרידות צבאיות
קטגוריה:1919
צבי הנינג'ה 3

צבי הנינג'ה 3 (אנגלית: Teenage Mutant Ninja Turtles III) הוא סרט פעולה אמריקאי משנת 1993, בבימויו של סטויארט גילארד. הסרט הוא הסרט השלישי בזיכיון צבי הנינג'ה המבוסס על סדרת קומיקס בשם זה.

==תקציר העלילה==
בעקבות שרביט מסתורי שקנתה אפריל לספלינטר, ארבעת הצבים משוגרים אחורה בזמן ליפן הפיאודלית של שנת 1593 ומסייעים לכפריים להילחם מול שליט מרושע. לצד השליט עומד סוחר אמריקני המצייד את חייליו ברובים ותותחים. על הצבים להציל את אפריל שנחטפה, לסייע לכפריים המורדים ולאתר את השרביט שאבד להם בזמן המלחמה, כדי לחזור להווה. אך ארבעת הצבים מסתגלים מהר מאוד ליפן העתיקה: לאונרדו מתאחד עם מורשת הנינג'יטסו וקרבות הסמוראים, דונטלו מתקשה ללא טכנולוגיה, רפאל העצבני מוצא שלווה ואילו מיכלאנג'לו מתאהב בנערה כפרית המנהיגה את המרד.

==צוות השחקנים הראשי==
* פייג' טורקו - אפריל או'ניל
* אליאס קוטיז - קייסי ג'ונס / וויט
* סטיוארט וילסון - ווקר
* ג'ון איילוורד - ניילס
* סאב שימונו - לורד נורינאגה
* ויויאן וו - מיצו
* הנרי האיאשי - קנשין
* טראוויס איי מוון - יושי

===מדבבים===
* בריאן טוצ'י - לאונרדו
* רובי ריסט - מיכלאנג'לו
* קורי פלדמן - דונטלו
* טים קלהר - רפאל
* ג'יימס מורי - ספלינטר

===בובנאים===
{| class="wikitable"
|-
! דמות !! בובנאי
|-
| מייק || גורד רוברטסון (ראש)דייוויד פרייזר (גוף)
|-
| דון || רוב מילס (ראש)ג'ים פארוסה (גוף)
|-
| ראף || נואל מקניל (ראש)מאט היל (גוף)
|-
| לאו || ג'ים מרטין (ראש)מארק קאסו (גוף)
|-
| ספלינטר || ריקי בויד (ראש)קווין קלאש (גוף)סו דאקרה (בובנאי משנה)
|-
| ראזאר || גורד רוברטסון (ראש)מארק גינת'ר (גוף)
|-
| טוקה || רוק ליון (ראש)קורט בריינארט (גוף)
|}

==ביקורות והכנסות==
הסרט היה לכישלון קופתי גדול כשגרף רק $42,273,609, הסרט נחשב לכושל ביותר בזיכיון צבי הנינג'ה.

==קישורים חיצוניים==

* 

==הערות שוליים==

קטגוריה:ניו יורק בקולנוע
קטגוריה:סרטי 1993
קטגוריה:סרטי המשך אמריקאיים
קטגוריה:סרטי ניו ליין סינמה
קטגוריה:סרטי פוקס המאה ה-20
קטגוריה:סרטי פעולה אמריקאיים
קטגוריה:סרטי צבי הנינג'ה
קטגוריה:סרטי קומדיה
Tia Tamera

Tia Tamera (בעברית: טיה טמרה) הוא סינגל שהוקלט על ידי הראפרית האמריקאית דוג'ה קאט, בשיתוף הראפרית ריקו נאסטי, מתוך אלבום הבכורה שלה Amala.<ref name=":0"></ref> השיר יצא לאור ב-21 בפברואר 2019, על ידי חברות התקליטים קימוסבי רקורדס ו-RCA רקורדס, כסינגל החמישי והאחרון מתוך האלבום.<ref name=":0" />

השיר זכה להצלחה רבה כאשר קיבל חשיפה בטיקטוק, תוך שהפך שם לוויראלי.<ref></ref>

== רקע וכתיבה ==
השיר נכתב על ידי דוג'ה קאט, דייוויד ספרקר, קרטיס מקנזי, לידיה אסרט וריקו נאסטי והופק על ידי דוג'ה קאט וקרטיס מקנזי.<ref name=":4"></ref> שיתוף הפעולה הזה הוא הראשון בין דוג'ה קאט וריקו נאסט, תוך היותו שיתוף הפעולה היחיד שנכלל במהדורת הדלוקס של Amala.<ref name=":4"/>

עם יציאתו, עלה השיר לרשת הזרמת המדיה ספוטיפיי, בדומה לשאר שירי האלבום.<ref name=":0" /><ref></ref> כמו כן, צבר השיר למעלה מ-70 מיליון השמעות בספוטיפיי.<ref name=":0"/>

== הרכב ומילים ==
בשיר יש אזכורים של ידוענים שונים כדוגמת: אליה, סיה פרלר, ונוס ויליאמס, סרינה ויליאמס, רג'ינה הול, ויז קאליפה, ניה לונג ומדאה.<ref name=":4"/> כמו כן, יש בשיר אזכורים של ארגונים שונים כדוגמת: Genius ואנשים למען יחס מוסרי לבעלי חיים,<ref name=":4" /> וסרטים כדוגמת "סיפור הפרברים" ומותגים כדוגמת: ראש דשא, איקאה ונוקיה.<ref></ref><ref></ref>

שם השיר נגזר משמותיהן של השחקנית טיה מוורי והשחקנית טמרה מוורי.<ref></ref>

== וידאו קליפ ==
האודיו הרשמי של השיר הועלה לערוץ היוטיוב של דוג'ה קאט ב-20 בפברואר 2019.<ref name=":3"></ref> האודיו זכה להצלחה נאה כאשר צבר למעלה מ-5 מיליון צפיות.<ref name=":3" /> למחרת, העלתה דוג'ה קאט לערוץ היוטיוב שלה גם את הווידאו קליפ הרשמי של השיר, בו מתארחת ריקו נאסטי.<ref name=":1"></ref>

נכון למאי 2020, מונה הצפיות של הקליפ עומד על למעלה מ-45 מיליון צפיות.<ref name=":1" />

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000<small></small>
|-
!ברזיל (Pro-Música Brasil)<ref></ref>
|זהב
|20,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|31 בינואר 2019
|הזרמת מוזיקה • הורדה דיגיטלית
|קימוסבי • RCA
|<ref></ref>
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירים על ידוענים
קטגוריה:שירים על סרטים
קטגוריה:סינגלים בהוצאת RCA רקורדס